KRETINGOS RAJONO SAVIVALDYBĖS ADMINISTRACIJA

DĖL NAUJŲ KOLUMBARIUMŲ ĮRENGIMO  PETRIKAIČIŲ KAPINĖSE  PIRKIMO

RINKOS KONSULTACIJOS APRAŠAS

Kretingos rajono  savivaldybės administracija (toliau – Centrinė perkančioji organizacija), siekdama tinkamai pasirengti numatomam 2 (dviejų) naujų kolumbariumų įrengimo  Petrikaičių kapinėse darbų pirkimui (toliau – Pirkimas) ir vadovaudamasi Lietuvos Respublikos viešųjų pirkimų įstatymo (toliau – VPĮ) 27 straipsnio nuostatomis, organizuoja rinkos dalyvių konsultaciją.
Rinkos konsultacija skelbiama iki pirkimo pradžios. Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties.
Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui pirmenybės viešiesiems pirkimams, kurie bus skelbiami ateityje, ar jų rezultatams.
1. Rinkos konsultacijos tikslas - informuoti tiekėjus apie planuojamą pirkimą, išsiaiškinti įvairius su pirkimo objektu susijusius klausimus, išsiaiškinti ir išanalizuoti esančios rinkos tendencijas ir galimybes, pasiruošti pirkimui, parengti aiškius ir konkurenciją užtikrinančius techninius reikalavimus pirkimo objektui.
2. Rinkos konsultacijos vykdymo tvarka - rinkos konsultacija vykdoma CVP IS priemonėmis. Kviečiame tiekėjus susipažinti su viešai paskelbtais naujų kolumbariumų  Petrikaičių kapinėse pirkimo dokumentais ir CVP IS priemonėmis teikiant pastabas ir (ar) pasiūlymus pateiktiems projektams, sudalyvauti rinkos konsultacijoje. Teikiant pastabas ir (ar) pasiūlymus, prašome pateikti savo pastabų ir (ar) pasiūlymų pagrindimą ir argumentaciją, aiškiai nurodyti, kuri informacija yra konfidenciali. 
 Pastabas ir (ar) pasiūlymus prašome pateikti ne vėliau kaip iki 2026-09-14   14:00 val. lietuvių kalba. 
Duomenys apie rinkos konsultacijos dalyvius bei šių dalyvių rinkos konsultacijų metu pateikta konfidenciali informacija nebus viešinama, skelbiama ar perduodama tretiesiems asmenims. Rinkos konsultacijos metu nurodyta informacija negali būti laikoma konfidencialia informacija, jei pateikimo metu nėra atskleidžiama informacija, turinti dalyviui komercinę vertę.
4. Prašome atsakyti į šiuos klausimus:
	Eil. Nr.
	Klausimas
	Atsakymas/komentaras
/pasiūlymas*

	1.
	Ar dalyvautumėte pirkime, kuris planuojamas vykdyti pagal pateiktus pirkimo dokumentus? Jei ne, prašome nurodyti priežastis.
	

	2.
	Numatytas darbų atlikimo terminas – 8 mėnesiai.
Ar toks terminas pakankamas (per ilgas, per trumpas)? Jei ne, koks Jūsų manymu būtų pakankamas ir kodėl?
	

	3.
	Nurodykite, kokia galėtų būti  darbų kaina, Eur be PVM*.
	

	4.
	Ar turite kitų pastebėjimų ar pasiūlymų? (Prašome pateikti)
	



*Jūsų nurodyta kaina nelaikytinas pasiūlymu ir bus naudojamas tik rinkos tyrimo tikslais, siekiant tinkamai pasirengti būsimam pirkimui.



